 KOMENTE DHE REKOMANDIME 
MBI RAPORTIN E MONITORIMIT MBI 8M E VITIT 2023 
PËR MINISTRINË E FINANCAVE DHE EKONOMISË 

I. Vlerësim i përgjithshëm i qëllimeve dhe objektivave të politikës 
Misioni i Ministrisë së Financave dhe Ekonomisë është arritja e stabilitetit ekonomik nëpërmjet drejtimit me eficiencë, efektivitet dhe transparencë të financave publike. Ministria e Financave dhe Ekonomisë e ushtron veprimtarinë nëpërmjet këtyre fushave të përgjegjësisë shtetërore: Politikës makroekonomike dhe fiskale; Administrimit të të ardhurave; Administrimit të buxhetit të shtetit; Menaxhimit të borxhit publik; Administrimit financiar; Menaxhimit financiar dhe kontrollit; Menaxhimit të asistencës financiare të Bashkimit Evropian dhe menaxhimit të fondeve të Bashkimit Evropian; Inspektimit financiar publik; Bashkërendimit të përgjithshëm të auditimit të brendshëm.

Ministria e Financave dhe Ekonomisë  për vitin 2023, administron dhe menaxhon fondet publike sipas trembëdhjetë programeve të miratuara, e konkretisht:

1. Planifikimi, menaxhimi dhe administrimi.
2. Menaxhimi i Shpenzimeve Publike
3. Ekzekutimi i Pagesave të Ndryshme
4. Menaxhimi i të Ardhurave Tatimore
5. Menaxhimi i të Ardhurave Doganore
6. Lufta kundër Transaksioneve Financiare Jo-Ligjore
7. Mbështetje për Zhvillim Ekonomik
8. Mbështetje për Mbikq. e Tregut, Infrast. e Cilës. dhe Pron. Industr.
9. Sigurimi Shoqëror
10. Tregu i Punës
11. Inspektimi në Punë
12. Arsimi i  Mesëm Profesional
13. Strehimi


II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, realizimi i shpenzimeve sipas llojit të tyre, deri në fund të 8-mujorit të vitit 2023 për MFE paraqitet si më poshtë, në mijë lekë: 




	NR
	Emërtimi
	Plani me ndryshime 2023
	Fakt 8M 2023
	Përqindja e realizimit

	1
	Shpenzime personeli
	7,443,144
	4,532,963
	60.9

	 
	Shpenzime paga
	6,317,762
	3,887,230
	61.5

	 
	Sigurime shoqerore
	1,125,381
	645,733
	57.4

	2
	Shpenzime të tjera korente
	58,335,789
	26,173,343
	44.9

	3
	Shpenzime kapitale
	4,311,569
	618,043
	14.3

	 
	Financim i brendshëm
	1,973,569
	409,409
	20.7

	 
	Financim i huaj
	2,338,000
	208,633
	8.9

	TOTALI
	70,090,503
	31,324,350
	44.7



Nga të dhënat e mësipërme financiare, vërejmë që realizimi për 8 mujorin e vitit 2023, për shpenzimet korente të Ministrisë së Financave dhe Ekonomisë, është rreth 44.9 përqind ndërsa vërejmë që, për shpenzimet kapitale të Ministrisë së Financave dhe Ekonomisë sipas të dhënave të AFMIS, është 14.3 përqind.
Plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente, shpenzime kapitale sipas llojit të financimit, shpenzime kapitale dhe shpenzime total, paraqitet në tabelat më poshtë, në mijë lekë:
	Kodi i Programit
	Programi
	Shpenzimet totale

	
	
	Plani
	Fakt 8M 2023
	Përqindja  e realizimit

	01110
	Planifikimi, Menaxhimi dhe Administrimi
	1421850
	616851.4068

	43


	01120
	Menaxhimi i Shpezimeve Publike
	440544.916
	194894.7526

	44


	01130
	Ekzekutimi i Pagesave të Ndryshme
	755158.482
	189700.9863

	25


	01140
	Menaxhimi i te Ardhurave Tatimore
	3081877
	1791568.721
	58


	01150
	Menaxhimi i te Ardhurave Doganore
	4317017
	2476636.421
	57


	01160
	Lufta kunder Transaksioneve Finnaciare Jo-Ligjore
	172309.809
	64968.147
	38


	04130
	Mbeshtetje per Zhvillimin Ekonomik
	566605.189
	124944.102
	22

	04160
	Mbeshtetje per Mbikeqyrjen e Tregut, Infras. E Cilesise dhe Pron.Industriale
	408995.299
	218224.686
	53

	04170
	Inspektimi i Punes
	214403.384
	127681.262
	60

	06190
	Strehimi
	2490000
	850883.8085
	34

	09240
	Arsimi i Mesem (Profesional)
	3488283.95
	1632541.873
	47

	10220
	Sigurimi Shoqeror
	49905085
	21497716.22
	43

	10550
	Tregu i Punes
	2828372.811
	1537737.515
	54

	Totali
	70090503
	31324350
	45



Në total, realizimi për periudhën e 8 mujorit të vitit 2023, për Ministrinë e Financave dhe Ekonomisë, është 45 përqind, pa përfshirë të ardhurat jashtë limitit.
Të dhënat sipas çdo programi në mijë lekë jepen në tabelen e mëposhtme:
	Kodi i Programit
	Programi
	Shpenzime Total

	
	
	Plani
	Fakt 4M 2023
	Përqindja  e realizimit

	01110
	Planifikimi, Menaxhimi dhe Administrimi
	1,365,850
	303,049
	22.2%

	01120
	Menaxhimi i Shpenzimeve Publike
	420,410
	92,128
	21.9%

	01130
	Ekzekutimi i Pagesave të Ndryshme
	787,217
	68,189
	8.7%

	01140
	Menaxhimi i të Ardhurave Tatimore
	3,081,877
	878,373
	28.5%

	01150
	Menaxhimi i të Ardhurave Doganore
	4,204,520
	1,201,708
	28.6%

	01160
	Lufta Kundër Transaksioneve Financiare Jo-Ligjore
	162,790
	23,467
	14.4%

	04130
	Mbështetje për Zhvillim Ekonomik
	582,880
	60,551
	10.4%

	04160
	Mbështetje për Mbikëqyrjen e Tregut, Infrastruktura e Cilësise dhe Pronësia Industriale
	378,840
	99,518
	26.3%

	04170
	Inspektimi në Punë
	192,970
	52,790
	27.4%

	06190
	Strehimi
	2,490,000
	639,284
	25.7%

	09240
	Arsimi i Mesëm Profesional
	3,398,109
	625,620
	18.4%

	10220
	Sigurimi Shoqëror
	49,905,085
	16,326,289
	32.7%

	10550
	Tregu i Punës
	2,435,006
	720,267
	29.6%

	Totali
	69,405,554
	21,091,234
	30.4%



Të dhënat sipas strukturës së peshës specifike që secili program zë në buxhetin total të MFE, referuar planit vjetor me ndryshime dhe realizimit faktik 8M të vitit 2023, paraqiten si më poshtë:
	Programi
	Plani
	Fakt 8M 2023

	
	
	

	Planifikimi, Menaxhimi dhe Administrimi
	2
	2

	Menaxhimi i Shpenzimeve Publike
	1
	1

	Ekzekutimi i Pagesave të Ndryshme
	1
	1

	Menaxhimi i të Ardhurave Tatimore
	4
	6

	Menaxhimi i të Ardhurave Doganore
	6
	8

	Lufta Kundër Transaksioneve Financiare Jo-Ligjore
	0
	0

	Mbështetje për Zhvillim Ekonomik
	1
	0

	Mbështetje për Mbikëqyrjen e Tregut, Infrastruktura e Cilësise dhe Pronësia Industriale 
	1
	1

	Inspektimi në Punë
	0
	0

	Strehimi
	4
	3

	Arsimi i Mesëm Profesional
	5
	5

	Sigurimi Shoqëror
	71
	69

	Tregu i Punës
	4
	5

	Totali
	100%
	100%




III. Informacion mbi volumin dhe madhësinë e ndryshimit të buxhetit.
Ndryshimet e planit të buxhetit përgjatë 8 mujorit të vitit 2023, duke u nisur nga buxheti fillestar sipas ligjit nr. Nr. 84/2022, “Për buxhetin e vitit 2023”, ka ardhur si pasojë e fondeve të akorduara si fonde shtesë nga Fondi i veçantë, pagesa për shpërblime pas ndërprerjes së funksionit për funksionarët, si dhe ndryshimeve buxhetore në zbatim të VKM-së nr.187, datë 31.03.2023, “Për shpërblimin e pensionistëve, për vitin 2023”, VKM nr. 456, datë 26.7.2023 “Për rishpërndarje fondesh ndërmjet programeve buxhetore të Ministrisë së Financave dhe Ekonomisë, në buxhetin e miratuar për vitin 2023”, VKM nr. 293, datë 17.5.2023 “Për rishpërndarje fondesh në buxhetin e miratuar për vitin 2023, ndërmjet Ministrisë së Financave dhe Ekonomisë dhe Ministrisë së Turizmit dhe Mjedisit”, VKM nr. 114, datë 1.3.2023 “Për përdorimin e fondit të kontingjencës për kompensimin financiar të rritjes së kontributeve të sigurimeve shoqërore dhe shëndetësore, për çdo të punësuar më pagë minimale, për shkak të rritjes së kësaj page në shkallë vendi”; VKM nr. 445, datë 26.7.2023 “Për ekzekutimin e vendimit të gjykatës evropiane për të drejtat e njeriut, datë 13.12.2022, për çështjen “Sevdari kundër Shqipërisë” (për kërkesën nr. 40662/19).

Të ardhurat jashtë limitit: Nga të dhënat e Sistemit Informatik Financiar të Qeverisë dhe AFMIS për 8 mujorin e parë të vitit 2023 për këtë ministri janë realizuar të ardhura jashtë limitit në masën 1,361,943 mijë lekë.

IV. Performanca dhe statusi i produkteve të disa programeve kryesore.

1.Programi  “ Planifikimi, Menaxhimi dhe Administrimi ” (Programi 01110)

Objektivi i këtij programi është: Mirëmenaxhimi i financave publike përmes hartimit të politikave në fushën e financave dhe ekonomisë, si dhe rritja dhe zhvillimi i kapaciteteve planifikuese dhe menaxhuese, nëpërmjet programeve trajnuese dhe zhvilluese në respektim edhe të parimit të barazisë gjinore.

Shpenzimet korrente të fokusuar në këto produkte:
· Produkti 1. Akte ligjore dhe nënligjore të miratuara 200 nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. 
· Produkti 2. Trainime të kryera nga QTATD, është realizuar rreth 540 orë/trajnimi nga 1188 orë/trajnimi të planit të rishikuar;
· Produkti 3. Kontrata te monitoruara nga CFCU, qëllimi i monitoromit të së cilave është sigurimi i një manaxhimi administrativ efektiv, financiar dhe teknik te projekteve te miratuara sipas marreveshjjeve financiare me Komisionin Evropian, Bankën Botërore dhe Donatorë të tjerë. Për 8 mujorin e vitit 2023, u planifikuan të monitoroheshin 37 kontrata, janë monitoruar 33 kontrata për 8-mujorin;

Investimet me financim të brendshëm paraqiten me realizim 35%, mesatarisht normale si rrjedhojë e planifikimi të nisjes së procedurave të tenderimit, të cilat një pjesë fillojnë pas muajit qershor, etj. Ndërsa investimet e financim të huaj janë 27% për 8 mujorin.

Programi  “ Menaxhimi i Shpenzimeve Publike” (Programi 01120)

Objektivi kryesor i këtij programi është: "Planifikimi më i mirë i shpenzimeve dhe një administrim i mirë i të ardhurave, duke reflektuar një rritje ekonomike të shpejtë dhe të qëndrueshme. Përmirësimi i cilësisë së Dokumentit të Programit Buxhetor Afatmesëm, si dhe të procesit të përgatitjes së këtij dokumenti gjatë fazës Strategjike dhe Teknike të tij."	
Për arritjen e këtij objektivi, për vitin 2023, priten të realizohen produktet me të dhënat si më poshtë:
· Produkti 1. Akte ligjore dhe nënligjore aktet e punuara nga drejtoritë përkatëse, sipas fushës, të dërguara për miratim në Këshillin e Ministrave. Fushat më kryesore me aktet ligjore e nënligjore të miratuar janë: ato të politikave fiskale, të buxhetit, të strehimit dhe ndihmës sociale, të arsimit të mesëm profesional etj. Për këtë produkt janë alokuar rreth 46.85 milionë lekë.
· Produkti 2. Raporte të Konsoliduara Financiare dhe Fiskale/Raporte financiare dhe fiskale përfshin publikimin e raporte të ndryshme vjetore dhe periodike të MFE-së. Për këtë produkt janë alokuar rreth 302.4 milion lekë.
· Produkti Dokumenti i Programit Buxhetor Afatmesem. Për këtë produkt janë alokuar rreth 45.3 milion lekë dhe është realizuar dokumenti i fazës së parë;
· Produkti Dokumenti i Projektligjit Vjetor të Buxhetit. Për këtë produkt janë alokuar rreth 45.3 milion lekë dhe është produkt që finalizohet në fund të vitit.

Programi  “ Ekzekutimi  i  Pagesave  të  Ndryshme” (Programi 01130)

Objektivi i këtij programi është: Ekzekutimi i pagesave të ndryshme sipas natyrës së tyre: për kuotat e antarësimeve në organizatat ndërkombëtare, për rritjen e kapitalit në institucionet financiare ndërkombëtare, shpërblime të menjehershme të funksionareve të lartë në rastet e largimit nga detyra, etj. 	 

Për arritjen e këtij objektivi, për 8 mujorin e parë të vitit 2023, janë realizuar produktet me të dhënat si më poshtë:
· Produkti 1. Shpërblime sipas funksionit; për këtë produkt, janë shpërblyer 5 persona që kryenin funksione kushtetuese dhe të punonjësve të  shtetit, vlera e transferuar ka qenë 3.47 milionë lekë.
· Produkti 2. Vendime Gjyqesore të Ekzekutuara. Janë likujduar 10 vendime, 3 janë GJEDNNJ dhe 7 Vendime Gjyqësore, Vendime Gjyqësore të Ekzekutuara për burgim të padrejtë janë ekzekutuar 33 vendime për burgim të padrejtë me një vlerë  rreth 13.45 milion lekë.

Programi  “ Menaxhimi i të Ardhurave Tatimore” (Programi 01140)

Objektivi i këtij programi është: Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja, modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë. Implementimi efikas i legjislacionit tatimor dhe sigurimeve shoqërore, hetimi i rasteve të mashtrimit tatimor, zbatimi i strategjisë së përmbushjes së menaxhimit të riskut, përmirësimi i mëtejshëm i kontrollit tatimor dhe gjurmimi i mashtrimeve tatimore, mbledhja efikase dhe efektive e borxhit.
Për arritjen e këtij objektivi, në fund të 8 mujorit të vitit 2023, janë realizuar produktet me të dhënat si vijon:
· Tatimpagues të asistuar, realizuar në masën 1,46 miliard lekë nga rreth 2,46 miliard lekë.
· Vendime gjyqësore të ekzekutuara, në vlerën 217.2 milion lekë.

Në investimet me financim të brendshëm janë miratuar 395.08 milion lekë nga të cilat janë realizua rreth 117.6 milion lekë ose 30%.

Programi  “ Menaxhimi i të Ardhurave Doganore” (Programi 01150)

Objektivi i programit është krijimi i lehtësirave për operatorët ekonomikë nëpërmjet lehtësimit dhe përshpejtimit të proçedurave doganore.
Për arritjen e këtij objektivi, për vitin 2023, janë realizuar produktet me të dhënat si më poshtë:
· Deklarata doganore të procesuara në masën 432,062 deklarata, me një kosto faktike prej 1.21 miliard lekë.
· Vendime Gjyqësore të Ekzekutuara, likuiduar 9 vendime gjyqësore me një kosto faktike prej 98.9 milion lekë nga 100 milionë të planifikuara.
Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal etj.
· Inspektime doganore të kryera. U kryen rreth 2,616 inspektime nga 6,900 inspektime të planifikuara;
· Hetime doganore të kryera. U kryen nga strukturat e antikontrabandës  dhe antitrafikut rreth 1,320 hetime nga 1,650 të planifikuara;
· Shërbim skanimi. Produkt i realizuar në vlerën rreth 1.02 rreth milion lekë. Shërbimi i skanimit është efektiv në 5 pika doganore.

Për projektet e investimeve me financim të brendshëm për 8 mujorin e vitit 2023 janë planifikuar për tu realizuar projekte në shumën 219.22 milion lekë por qe ende nuk ka filluar likuidimi i tyre.

Programi  “ Lufta Kundër Transaksioneve Financiare Jo-Ligjore” (Programi 01160)

Objektivi është fokusur në: 1) Përmirësimin e kuadrit ligjor në fushën e parandalimit të pastrimit të parave dhe financimit të terrorizmit.  2) Monitorimin e përputhshmërisë ligjore të subjekteve raportuese të ligjit dhe rritja e numrit të subjekteve të trajnuara. 3) Përpunimin eficent i informacionit financiar të marrë nëpërmjet Raporteve të Transaksioneve të Vlerave dhe Raporteve të Aktiviteteve të Dyshimta me qëllim zhvillimin e kompletimin e dosjeve që lidhen me procesimin e aktiviteteve financiare kriminale. 4) Zhvillimin dhe përmirësimin e bashkëpunimit ndërinstitucional kombëtar e ndërkombëtar si dhe përgatitja e koordinimi i punës për bashkëpunimin me organizmat ndërkombëtare. 5) Përmirësimin e legjislacionit në lidhje me administrimin e pasurive të sekuestruara dhe konfiskuara.  6) Mirëadministrimin e pasurive të sekuestruara dhe të konfiskuara.  7) Përfundimin e procesit të administrimit të pasurive të konfiskuara me vendim të formës së prerë.

Për arritjen e këtyre objektivivave, për vitin 2023,  janë  realizuar produktet me të dhënat si më poshtë:
· Produkti RTV & RAD të analizuara. Për këtë përiudhë janë realizuar 834 RTV& RAD, në vlerën rreth 61.46 milion lekë.
· Produkti Inspektime. Janë kryer 58 inspektime. 

Programi  “ Mbështetje për Zhvillim Ekonomik” (Programi 04130)

Objektivi i programit është nxitja e investimeve të huaja direkte (IHD) Për arritjen e këtij objektivi, për 8 mujorin e vitit 2023, janë realizuar produktet me të dhënat si më poshtë:
· Promovimi i Shqipërisë si destinacion investimesh /kujdesi ndaj investitorëve, produkt ky i realizuar në masën 46.8 milion lekë dhe jane kryer 25 aktivitete.  	
· Studime Fizibiliteti për projektet Koncesionare/PPP. Janë realizuar 19 studime fizibiliteti, shpenzuar 11.6  milion lekë.
· Shërbime të ofruara për bizneset sipas sistemit të Regjistrimit të Biznesit. 124,862 biznese që kanë marrë shërbime nga 295,000 te planifikuara.
· Shërbime të ofruara për bizneset sipas sistemit të Regjistrimit të Licencave. Janë 6 951 biznese, të cilët kanë marrë shërbime, nga 8,400 të planifikuara.
 
Programi “Mbështetje për Mbikëqyrjen e Tregut, Infrastruktura e Cilësisë & Pronësia Industriale” ( Programi 04160)

Objektivi: Synohet rritja e shkallës së mbrojtjes të konsumatorit dhe shtetit nga matjet e pasakta nëpërmjet kryerjes se kalibrimeve dhe verifikimeve të mjeteve matëse që përdorin subjektet. Sigurimi i trasmetueshmërisë, gjurmueshmërisë së matjeve. Zhvillimi i infrastrukturës së integruar të matjeve duke marrë parasysh nevojat e Biznesit, Konsumatorit, Qeverisë dhe Industrisë.
Për arritjen e objektivit, për 4 mujorin e parë të vitit 2023, janë realizuar produktet me të dhënat si më poshtë:
· Kryerja e verifikimeve te instrumenteve mates ne perdorim (numer verifikimesh - 38300). Zgjerimi i kapacieteve teknike te strukturave te DML-se.  Realizimi i fushatave ndergjegjesuese per biznesin (njesia matese: numer takimesh;  Realizimi i 2000 kalibrimeve ne fushen e mases, forces, volum, rrjedhjeve, gjatesi, presion, temperature, matje elektrike, lageshtise, kimise. Për këtë produkt janë përdorur 85.92 milion lekë per 26,975 verifikime.
· ISHMT ëhtë angazhuar në monitorimin  dhe inspektimin e tregut në lidhje me ndalimin e qeseve plastike që nuk plotësojnë kriteret e përcaktuara në VKM nr.367, datë 20.5.2022 e ndryshuar, VKM nr.363 VKM Nr. 563, datë 29.7.2022 “Për disa shtesa dhe ndryshime në Vendimin nr. 177,  datë 6.3.2012, të Këshillit të Ministrave, të ndryshuar dhe Urdhëri i Kryeministrit Nr.190,  datë 15.11.2022 “Për përbërjen, mënyrën e organizimit dhe funksionimin të Task – Forcës për ndalimin e përdorimit, hedhjes në treg, prodhimit, importimit apo futjes në territorin e Republikës së Shqipërisë të qeseve plastike mbajtëse, si dhe qeseve plastike mbajtëse të oxo-degradueshme dhe oxo-biodegradueshme”.
· Gjatë kësaj periudhe janë realizuar 4698 monitorime/inspektime në të gjithë territorin e Shqipërisë, ku janë venosur 36 masa administrative dhe janë sekuestruar 3978 kg qese jo në përputhje me kriteret ligjore;
· Projeket për Blerje pajisje kompjuterike dhe Permiresim i sistemeve ekzistuese TIK janë procedura që zhvillohen nga AKSHI dhe ISHMT është ende i pa finalizuar. 
	

Programi  “ Tregu i Punës” (Programi 10550)

Objektivi: Arritja e aftësive më të larta dhe punë më të mirë për të gjithë femrat dhe meshkujt, nëpërmjet politikave të cilat nxisin vende pune cilësore dhe mundësi aftësimi për të gjithë femrat dhe meshkujt gjatë gjithë ciklit të jetës. 

Për arritjen e objektivit, për 8 mujorin e vitit 2023, janë realizuar produktet me të dhënat si më poshtë:
· Rezultojnë 19,351 pu.pa të punësuar prej tyre 53% janë femra
· Janë shpallur 39,418 vende të lira të pune 
· 1,652 punë kërkues të papunë, të punësuar nga NE prej tyre 37% janë femra;
· 151 punë kërkues të papunë të punësuar nga PAK prej tyre 20% janë femra;
· 712 punë kërkues të papunë të punësuar nga kategoria rom/ egjiptian prej tyre 23% janë femra;
· 532 punë kërkues të papunë të punësuar përfitues të pagesës së papunësisë prej tyre 49% janë femra. 
· Numri total i kursantëve që ndjekin apo kanë përfunduar kurset e formimit profesional është 10,575 kursantë, nga të cilët 7,454 janë punëkërkues të papunë. Pjesëmarrja e femrave në këtë program është 51% të kursantëve dhe 54% të pu.pa-ve.
· Përfituesit e këtij programi zhvillojnë dhe përmirësojnë aftësitë e tyre në fushën e programimit duke u integruar në tregun e punës. Gjatë periudhës janar- gusht 2023 rezulton se numri i aplikimeve për këtë program ishte 4,346 persona, prej të cilëve 766 persona përfituan këtë program;

Programi  “ Inspektimi në Punë” (Programi 04170)

Objektivi: Nëpërmjet inspektimit të punës synohet realizimi i procesit të inspektimit, promovimin e një kulture parandaluese për kushtet e sigurisë dhe shëndetit në vendin e punës si dhe të qasjes së një pune të siguruar nga ana shoqërore e shëndetësore. 
Për arritjen e objektivit, për 8 mujorin e vitit 2023, janë realizuar 6,355 inspektime nga ISHPSHSH dhe është realizuar përdorimi i buxhetit në vlerën 75 milion lekë.

Programi  “Arsimi i Mesëm Profesional” (Programi 09240)

Objektivi:  Sigurimi i aksesit të nxënësve në Arsimin Profesional në masën 100%. 
Në funksion të përmbushjes së objektivit, për 4-mujorin 2023, janë realizuar produktet me të dhënat si më poshtë:
· Nxënës që ndjekin shkollat e arsimit profesional, numri total 15 141 nxënës, me një kosto faktike prej 1,205 milionë lekë.
· Bursa të përfituara nga nxënësit e arsimit profesional, janë akorduar afërsisht 3,100 bursa, me një kosto faktike prej 201.2 milionë lekë.
· Janë 110 mësues të trajnuar nga 200 te planifikuar.
· Janë subvencionuar 100 nxenes per tekstet mesimore dhe pritet qe ne vijim te sezonit te ri mesimore nr i tyre te jete 1,900.

Programi  “Strehimi” (Programi 06190)

Programi konsiston në hartimin, mbështejen e zbatimit dhe monitorimin politikave për sigurimin e strehimit të përballueshëm dhe të përshtatshëm për kategoritë që nuk përballojne dot kostot e strehimit në treg; përcakton rregulla të përgjithëshme, norma e standarte dhe siguron financime për realizimin e politikave të programit.

Fondet e parashikuara për këtë program sipas planit vjetor të rishikuar janë në vlerën e rreth 2.49 miliard lekë, nga të cilat për 4 mujorin e parë të vitit 2023 janë realizuar në vlerën e  639 milionë lekë, ose rreth 26 %.
· Subvencionimi i interesave për kreditë ekzistuese, është realizuar në vlerën 156.5 milion lekë dhe kanë përfituar 5 218 familje.  
· Subvencionimi i interesave të kredive të reja, me vlerën 34.5 milion lekë, dhe kanë përfituar 251  familje.
· Subvencionimi i qirasë për familjet e prekura nga tërmeti. 8 500 familje përfituese të subvencionimit të qirasë për këtë vit kanë përfituar subvencionimin e qirasë për 3-mujorin e parë të vitit 2023 është, me një vlerë prej 495.1 milionë lekë. Për vitin 2023, për këtë program u planifikua fondi prej 500 milionë lekë duke u nisur nga fakti që ky program parashikohej të përfundohej gjatë pjesës së parë të këtij viti. Pas muajit Mars të këtij viti, ky program do të financohet vetëm me fondet e bashkive. 
· Granti i menjëhershëm, për 8-mujorin e vitit 2023 janë verifikuar kërkesat e ardhura nga 10 bashki të vendit për 75 familje. Alokimi i fondeve për këtë program ishte ne vlerën 4.9 milionë lekë. 
· Përgjatë 8-mujorit të vitit 2023 janë shpërndarë në total 111.2 milion lekë për NJVV për familjet, të cilat do të përfitojnë nga subvencionimi çdo muaj, përgjatë vitit dhe janë realizur 80.054 milion lekë ose 72% e buxhetit. Në total janë planifikuar  rreth 2023 familje dhe kanë përfituar rreth 1462 familje, ose rreth 72%. Në mënyrë të detajuar, buxheti për subvencionim e qirasë 2023 është alokuar: 96.2 milion mijë lekë janë alokuar për NJVV për subvencionimin e qirasë sipas parashikimeve të VKM përkatëse  për kategoritë e përcaktuara, janë realizuar 62.61 milion lekë, në terma sasiore, nga 1,875 të planifikuara, kanë përfituar 1,383 familje.
· Për vititn 2023, kërkesa për subvencionimin e qirasë në treg të lire ishte më e lartë se tavani buxhetor i parashikuar për këtë vit. Për këtë arsye shpërndarja e fondeve  u  bë sipas pikës 7 të udhëzimit nr. 31, datë 18.11.2019 “Për procedurat standarte të aplikimit dhe kriteret për përfitimin e fondeve nga buxheti i shtetit për programet e Strehimit”, ku thuhet që financimi nga buxheti i shtetit për cdo njësi të vetëqeverisjes vendore do të bëhet në varësi të të ardhurave për frymë të NJVV dhe në raport të drejtë me numrin e aplikimeve të çdo njësie të vetëqeverisjes vendore përkundrejt totalit të aplikimeve në shkallë vendi. Nga totali  kërkesave për fond që duhet të subvencionojë buxheti për vitin 2023, ne vlerë 165.9 milion lekë, janë alokuar 96.2 milion lekë. Pjesa tjetër ka mbetur e pafinancuar.
· Pjesa tjetër e fondit 15,000 mijë lekë alokuar për EKB për trajtimin me pagesën e qirasë për familjet që preken nga zbatimi i projekteve të Investime Publike, për Tiranën dhe Vlorën dhe është relalizaur në masën 96%. Në terma sasiorë kanë përfituar 79 familje  nga 148 familje të planifikuara.
· Rikonstruksion i godinave në pronësi të NJVV për Strehim Social, në 8 mujorin e vitit 2023 janë alokuar 6.3 milion lekë për adaptimin e objekteve në pronësi të njësive të qeverisjes Vendore në fond banesash. Gjatë kësaj periudhe realizimi fizik i punimeve është realizuar në masën 100%.

V. Komente dhe rekomandime 
· Paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
· Vërejmë që të dhënat e raportuara në raportin e monitorimit të Ministrisë së Financave dhe Ekonomisë, janë sipas formateve të përcaktuara në këtë udhëzim.
· Raporti i monitorimit të MFE ka të plotësuara tabelat dhe gjithashtu në relacionin e tij ka një analizë të projekteve/produkteve dhe realizimit të fondeve buxhetore. 
· Të dhënat faktike të raportuara nga ministria të jenë të rakorduara me të dhënat faktike të Sistemit Informatik Financiar i Qeverisë (SIFQ) dhe AFMIS. Për këtë pikë vërejmë që të dhënat e raportuara për realizimin faktik në raportin e monitorimit nga Ministria e Financave dhe Ekonomisë nuk kanë diferenca me të dhënat faktike të siguruara nga AFMIS.
· Gjithashtu pjesë e raportit të monitorimit janë të raportuara edhe realizimi i të ardhurave jashtë limitit.
· Në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
· Vlerat e sasive faktike të produkteve për vitin 2023 janë plotësuar për të gjitha programet në modulin BPPM, raporti nr. 16. 

Raporti i monitorimit për vitin 2023 nuk është publikuar në faqen zyrtare të Ministrisë së Financave dhe Ekonomisë.

